OpenLLM-France/wikimedia huggingface dataset:
# 1547

El 1547 (MDXLVII) fou un any comú començat en dissabte del calendari julià.

## Esdeveniments

* València. Surten de les premses de Joan Mey els Fori regni Valentiae, compilació del dret foral valencià.

## Naixements

* 29 de setembre, Alcalá de Henares, Espanya: Miguel de Cervantes Saavedra, escriptor en castellà (m. el 1616).
* 21 d'octubre, Nàpols: Orsola Benincasa, religiosa i mística, fundadora de les Germanes Teatines.
* 25 d'octubre, Guimarães (Portugal): Duarte de Sande, jesuïta portuguès, missioner a la Xina (m. 1599)
* Sevilla, Andalusia, Espanya: Mateo Alemán, escriptor en espanyol (m. 1615).
* Anvers, Marquesat d'Anvers: George de La Hèle, músic de l'escola francoflamenca actiu a Espanya.

## Necrològiques

* Hernán Cortés, conqueridor espanyol

## Referències

* ↑ «Carácter propio de los centros educativos de las Religiosas Teatinas. Venerable Úrsula Benincasa, Fundadora de la Congregación.» (en castellà) pàg. 9-12. Religiosas Teatinas. [Consulta: 4 setembre 2023].
* ↑ Dehergne S:J., Joseph «Répertoire des jésuites de Chine de 1552 à 1800» (en francès). Bibliotheca Instituti Historici S.J. [Roma], XXXVII, 1973.
# Collada d'en Proi

La Collada d'en Proi és una collada situada a 980,6 m alt en el límit dels termes comunal de Costoja, a la comarca del Vallespir (Catalunya del Nord), i municipal d'Albanyà, de la de l'Alt Empordà.
Està situat a l'extrem de llevant del terme de Costoja, al sud de la Creu del Canonge, al nord-est del poble de Costoja, al nord-est del Roc del Bau i de Provadones de Dalt. En aquest coll hi ha la fita transfronterera número 543, una creu gravada i pintada en una roca inclinada encarada a migdia.

## Referències

* ↑ La Collada d'en Proi en els ortofotomapes de l'IGN
* ↑ «Mojones de los Pirineos.com». info@mojonesdelospirineos.com. [Consulta: 5 agost 2016].
# Jules Hardouin-Mansart

Jules Hardouin-Mansart (París, 16 d'abril del 1646 - Marly-le-Roi, Regne de França, 11 de maig del 1708) fou un arquitecte francès, un dels més importants del segle xvii europeu, considerat la culminació del Barroc a França, estil que va servir per engrandir el nom de Lluís XIV.
Nascut com Jules Hardouin, es va formar amb el seu besoncle François Mansart, reconegut arquitecte iniciador de la tradició clàssica en l'arquitectura francesa, de qui heretaria el seu recull de plànols i dibuixos, així com el seu cognom. També se formaria amb Libéral Bruant, que aleshores era l'arquitecte en cap de l'Hôtel des Invalides, l'hospital de veterans de guerra de París. Després de dissenyar els plànols del castell de Clagny, per Madame de Montespan, es va guanyar l'afecte de Lluís XIV.
La seva posició important, com arquitecte principal del rei en una França que era la nació més important d'Europa, li va permetre crear els monuments més significatius del seu període, i marcar la tendència que adquiriria l'arquitectura tardo-barroca francesa. L'arquitectura francesa va estendre la seva influència per tot Europa, arribant fins a Sant Petersburg i, fins i tot a Constantinoble. També cal remarcar, no obstant això, que s'especula que degut a la seva important posició burocràtica, es pensa que realment era bastant poc responsable dels projectes que es construïen amb el seu nom, crítiques que infravaloren la disciplina de control dins d'un estudi d'arquitectura de cort clàssica.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.59. DL M-50.522-2002. ISBN 84-8332-391-5 [Consulta: 3 desembre 2014].
* ↑ Blunt, Anthony. Art and Architecture in France: 1500-1700 (en anglès). Yale University Press, 1999, p. 247. ISBN 0300077483.

## Vegeu també

* Charles de Lafosse
# Brandico

Brandico ( Brescian : Brandìch ) és un mgjk
# Aurora Batet Riello

Aurora Batet Riello (Reus, 1936) és considerada una pionera en la història castellera. Es va iniciar en els castells amb els Xiquets de l'Eramprunyà i també va actuar amb les agrupacions Colla dels Xiquets de Valls, Colla de la Muixerra dels Xiquets de Valls i Colla Vella dels Xiquets de Valls, en els llocs d'aixecadora, dosos i quarts.
Va ser a Gavà on Aurora Batet havia començat a participar regularment en l'aixecament de castells. Josep Batet, el seu pare, va anar a Gavà amb tota la família per motius de feina, i hi treballà de contractista d'obres. Va ser així que va animar el jovent amb què treballava a formar part de la colla. Aurora Batet va participar-hi des dels set anys i fins als 14, entre 1947 i el 1951.
La colla dels Xiquets de l'Eramprunyà era la primera fundada fora de les comarques de Tarragona i va ser la primera amb una noia que hi actuava regularment. Els Xiquets de l'Eramprunyà es van dissoldre quan tres membres de la família Balcells (coneguts com els Boada), que eren fonamentals a la colla, van morir en un accident laboral.
Aurora Batet Riello ha rebut diversos reconeixements, com ser la Padrina dels Castellers de Gavà, o la presentadora de la Diada de la Festa Major de Sant Pere del 2015. El 2014 va rebre el reconeixement a la trajectòria festiva de Sant Joan, a Valls, com a pionera de les dones castelleres. El 2018 va rebre un homenatge al Prat de Llobregat, per recordar una actuació del 27 de setembre del 1948.
El 2024 va rebre la Creu de Sant Jordi.

## Referències

* ↑ «El paper de la dona al món casteller». La Xarxa. [Consulta: 29 desembre 2024].
* 1 2 3 «El reconeixement a la trajectòria festiva de Sant Joan s'atorgarà a Aurora Batet Riello». El Vallenc, 17-06-2014. [Consulta: 25 novembre 2022].
* ↑ «Aurora Batet. L'entrevista». GavaTV, 27-06-2015 [Consulta: 7 octubre 2018].
* ↑ «L'inici de la història dels castells a Gavà (part II)». Xics de Granollers, 11-02-2013 [Consulta: 7 octubre 2018].
* 1 2 «Aurora Batet, primera dona castellera». El Bruguers, 26-06-2015 [Consulta: 7 octubre 2018].
* ↑ Xics. «L’inici de la història dels castells a Gavà (part I) | Xics Granollers». [Consulta: 26 desembre 2024].
* ↑ «El Prat de Llobregat homenatjarà Aurora Batet, una de les primeres dones castelleres». Món casteller, 27-09-2018 [Consulta: 7 octubre 2018].
* ↑ «Aurora Batet rep la Creu de Sant Jordi · Gavà Televisió». [Consulta: 3 desembre 2024].
* ↑ 324cat. «Les Creus de Sant Jordi 2024: de Carod-Rovira i Àngels Barceló a Aitana Bonmatí i Unió de Pagesos», 03-12-2024. [Consulta: 3 desembre 2024].

## Enllaços externs

* Entrevista a TV3
# 1581
## Esdeveniments

* 26 de juliol - Anvers/La Haia: Els Estats Generals dels Països Baixos destitueixen Felip II d'Espanya amb el decret Plakkaat van Verlatinghe, el que de fet és la declaració d'independència de les Províncies Unides.
* Prohibició del catolicisme al Regne d'Anglaterra

## Naixements

* Hieronim Morsztyn, poeta en polonès del barroc.
* Égide Maillard, músic, Lió
* 24 d'abril - Lo Poi (Vescomtat de Bearn)ː Vicenç de Paül, religiós catòlic, canonitzat el 1737 (m. 1660).

## Necrològiques

* 7 de maig, Innsbruck, Arxiducat d'Àustria: Alexander Utendal, compositor flamenc.

## Referències

* ↑ Palmer, Alan; Veronica. The Chronology of British History. Londres: Century Ltd, 1992, p. 160–162. ISBN 0-7126-5616-2.
* ↑ «St. Vincent de Paul» (en anglès). catholic.org. [Consulta: 24 abril 2020].
# Avengers: Secret Wars

Avengers: Secret Wars és una pel·lícula de superherois estatunidenca basada en l'equip de superherois de Marvel Comics, els Venjadors. Produïda per Marvel Studios i distribuïda per Walt Disney Studios Motion Pictures, és la seqüela de la propera pel·lícula Avengers: The Kang Dynasty, serà la sisena pel·lícula de la sèrie de pel·lícules Avengers, i la 42a pel·lícula de l'Univers cinematogràfic de Marvel (MCU).
El juliol de 2022 es van anunciar Dues noves pel·lícules dels Venjadors, The Kang Dynasty i Secret Wars, com a conclusió de la Fase Sis i "The Multiverse Saga" de l'MCU.
Secret Wars és el nom d'un còmic de Jim Shooter de 1984–85 i d'un còmic de Jonathan Hickman de 2015–16.
Està previst que la pel·lícula s'estrene l'1 de maig del 2026, com a pel·lícula final de la Fase Sis de l'MCU.

## Referències

* 1 2 3 B. Vary, Adam. «Marvel Studios' Phases 5 and 6: Everything We Learned at Comic-Con About the Multiverse Saga» (en anglès). Variety, 23-07-2022.
* ↑ Schedeen, Jesse. «Avengers: Secret Wars - Why Marvel's Phase 6 Will Be Its Biggest Ever» (en anglès). IGN, 26-07-2022.
* ↑ Couch, Aaron. «Marvel Shifts Dates for ‘Avengers: Secret Wars,’ ‘Deadpool 3,’ ‘Fantastic Four’ and ‘Blade’» (en anglès). The Hollywood Reporter, 11-10-2022. [Consulta: 12 octubre 2022].
# 1634
## Esdeveniments
### Resta del món

* Tractat de Polyanovka entre Rússia i Polònia, que donava per acabada la guerra de Smolensk

## Naixements
### Resta del món

* 18 de març - París: Madame de La Fayette, escriptora, autora de la primera novel·la històrica francesa, La princesa de Clèves (m. 1693).
* 18 d'octubre - Nàpols, Itàlia: Luca Giordano, pintor barroc italià (m. 1705).
* 23 de desembre - Viena, Arxiducat d'Àustriaː Marianna d'Àustria, arxiduquessa d'Àustria, reina consort de la Monarquia Hispànica i regent de la monarquia (m. 1696).

## Necrològiques
### Països Catalans

* 8 de gener, Barcelona: Joan Sala i Ferrer "Serrallonga", bandoler català (n. 1594).
* 20 de desembre, Lleida: Pere de Magarola i Fontanet, 88è President de la Generalitat de Catalunya.

### Resta del món

* 2 d'abril - Arcetriː Virginia Galilei, filla gran de Galileo Galilei i Marina Gamba, monja, autora de 124 cartes al seu pare (n. 1600).
* 15 de maig - Kampen (Països Baixos): Hendrick Avercamp ,pintor neerlandès que va pintar sobretot escenes de patinatge (n. 1585).
* Graz: Erasmus Widmann, compositor i musicògraf.

## Referències

* ↑ Mirosław Nagielski, Diariusz kampanii smoleńskiej Władysława IV 1633-1634, DiG, 2006, ISBN 83-7181-410-0
* ↑ «Marie Madeleine Pioche de la Vergne | enciclopèdia.cat». [Consulta: 15 març 2020].
* ↑ «GIORDANO, Luca in "Dizionario Biografico"» (en italià). [Consulta: 27 octubre 2020].
* ↑ Barrios Pintado, Feliciano. «Mariana de Austria». Real Academia de la Historia. [Consulta: 17 març 2021].
* ↑ Pearson, Richard. The History of Astronomy (en anglès). Lulu.com, p. 171. ISBN 978-0-244-86650-1.
* ↑ «Cartes al seu pare». Bibliotheca Augustana. [Consulta: 15 febrer 2024].
* ↑ «Hendrick Avercamp | enciclopèdia.cat». [Consulta: 27 maig 2020].
# Rottofreno

Rottofreno ( Piacentino : Altufrèi, fxhftg
# Balma de la Pinassa

La Balma de la Pinassa és una balma murada situada a Matadepera, al Parc Natural de Sant Llorenç del Munt, a mig camí, entre els camins de la Senyora i de la Soleia, al capdamunt de la Canal Freda.
Es tracta d’una cavitat protegida amb un mur de pedra irregular collat amb morter que està orientada en direcció al nord, amb un pòrtic considerable de més de 32 metres, i amb una alçada màxima d’entre 7 i 9 metres A diferència de les cavitats situades al peu d'aquests dos antics camins, la balma de la Pinassa va passar desapercebuda durant molt temps a causa de les dificultats d'accés.
La Balma rep el seu nom d'una gran pinassa, Pinassa de la Balma de la Pinassa, situada davant seu i que, a un metre de terra, té 2,8 metres de perímetre i 0,89 metres de diàmetre.
Es té constància que veïns de Castellar del Vallès i de Sant Feliu del Racó s'hi amagaren durant la Guerra Civil. També fou coneguda pels carboners que carbonejaven justament a la canal. La situació de la cavitat no es va divulgar fins a l'any 60.
És dins del límit del Parc Natural de Sant Llorenç del Munt i l'Obac, creat el 1972. Des del 2000 també forma part de l'Inventari d'espais d'interès geològic de Catalunya (IEIGC) inventariat com espai d'interès geològic en el conjunt de la geozona Sant Llorenç del Munt i l'Obac, la qual forma part del parc natural majoritàriament.

## Referències

* 1 2 «Sant Llorenç del Munt: Balma de la Pinassa: d'amagatall durant la guerra civil a refugi d'un actiu grup de joves als anys 60». [Consulta: 15 abril 2024].
* ↑ «Balma de la Pinassa . Matadepera | Mapes de Patrimoni Cultural», 21-04-2021. [Consulta: 15 abril 2024].
* ↑ «Geozona 223. Sant Llorenç del Munt i l'Obac». Departament de Medi Ambient i Habitatge, Generalitat de Catalunya. [Consulta: 9 novembre 2020].
# 1639
## Esdeveniments
### Països Catalans

* 20 de juny: Les tropes franceses prenen el castell de Salses, estratègic per a la defensa del Rosselló. El comte-duc Olivares va responsabilitzar les institucions catalanes de la pèrdua per negar-se a participar en la campanya militar.

### Resta del món

* Primer ús de la impremta als Estats Units.
* Es basteix una sinagoga a Sud-amèrica.

## Naixements

* Haarlem: Jacobus Koolen, pintor barroc neerlandès de paisatges amb cavalls i soldats.
* Roma: Antonio Masini, compositor

## Necrològiques
### Resta del món

* 21 de maig - París, França: Tommaso Campanella, poeta i filòsof italià (n. 1568).
* 1 de juny - Coburg, Baviera: Melchior Franck, compositor alemany d'estil renaixentista i barroc.
* Muhammad Sharif Khwaja Taki, oficial i historiador mogol d'origen persa

## Referències

* ↑ «Efemèrides». El Punt Avui, 10-06-2020. [Consulta: 7 octubre 2011].
* ↑ «Campanella, Tommaso in "Enciclopedia machiavelliana"» (en italià). Arxivat de l'original el 2020-08-23. [Consulta: 4 maig 2020].
# Leiva

Leiva és un municipi de la comunitat autònoma de la Rioja (Espanya), de la Comarca de Santo Domingo de la Calzada.

## Demografia

A l'1 de gener de 2010 la població del municipi ascendia a 292 habitants, 152 homes i 140 dones.
* Gràfica d'evolució de Leiva entre 1857 i 2018

## Comunicacions

* A l'oest, per la carretera LR-200, està comunicada amb Tormantos
* A l'est, amb Herramélluri ; també amb Santo Domingo de la Calzada, a 11 km en aquesta direcció.
* Al nord Treviana per la LR-305.

## Llocs d'interès
### Edificis i monuments

* Castell-palau dels senyors de Leiva.
* Ermita de la Mare de Déu Pelegrina
* Fundació Joan de Déu Oña
* Església de la Purificació de Santa Maria
* Pont romànic, construït al voltant del segle xiii sobre el riu Estirada en una variant de la via romana, s'observa influència gòtica.

### Altres llocs d'interès

* Embassament de Leiva
* El creuer.

## Esport

Van ser molt coneguts els pilotaris locals Pelomaiz, que va jugar amb el nom de Rioja, i Pedro Gordo. L'esdeveniment més important que se celebra és el Campionat de Pala, que ha complert més de 32 edicions.

## Festes locals

* 5 de febrer, Santa Àgueda.
* Primer dissabte de maig, romeria de Sant Vitores a Fresno de Riu Estirada (Burgos).
* 15 de maig, Sant Isidre.
* 29 i 30 de juny, Sant Pere i Sant Pau.
* Últim cap de setmana d'agost, festes de Acció de Gràcies.
* 30 de novembre, Sant Andreu.

## Persones il·lustres

* Antonio de Leiva, militar del segle xvi, heroi de la batalla de Pavia (Itàlia).
* Jesús Miguel Alonso Chavarri, escriptor i novel·lista, guardonat amb diversos premis com el Vila de Madrid per la seva novel·la Tasugo. Actualment és professor de matemàtiques i columnista per al diari La Rioja. A més escriu obres de teatre interpretades pel grup teatral de Leiva.

## Leiva en la cultura

L'escriptor Jesús Miguel Alonso Chavarri ha transformat la seva localitat natal, Leiva a Santa Prisca de Háchigo en la seva Trilogia del Háchigo, de la qual ha publicat Tasugo i L'any de la fam.
El 2007, el cantant de La Rioja i fill d'un paisà de Leiva, Juancho Ruiz, el Charro, va compondre i va gravar un tema dedicat al poble i a la seva Verge Pelegrina.

## Vegeu també

* Municipis de la Rioja
* La Rioja (Espanya)
* Ábalos

## Referències

* ↑ «INE: Población por municipios y sexo.». Arxivat de l'original el 2017-10-24. [Consulta: 6 febrer 2022].
* ↑ youtube.com Leiva
* ↑ manista.blogs.com Juancho nos envía la canción sobre Leiva

## Enllaços externs

* Leiva - Lloc web oficial
# Llac Kúbenskoie

Llac Kúbenskoie (rus: Кубенское озеро) és un llac gran i poc profund a l'óblast de Vólogda de Rússia, situat a l'alçada de 110,1 metres sobre el nivell mitjà del mar, que s'estén per 54 km de nord-oest a sud-est.
La superfície del llac és de 648 km² , sense illes — 407km². La seva profunditat mitjana és d’1,2 m . El llac és conegut per les seves freqüents tempestes i les fluctuacions estacionals del nivell de l'aigua. La variació estacional mitjana és de 2,4 m i el màxim és de 5,49 m. El llac és allargat de nord-oest a sud-est. És la font del riu Sukhona, que desemboca a l'angle sud-est del llac.
Administrativament, el llac es divideix entre el districte de Vologodsky (oest), el districte de Sokolsky (sud-est) i el districte d'Ust-Kubinsky (est) de l'oblast de Vologda. Pel que fa a la zona, el llac Kubenskoye és el quart llac natural de l'oblast de Vologda (darrere del llac Onega, el llac Beloye i el llac Vozhe) i el cinquè llac (també darrere de l’embassament de Ribinsk).
L'àrea de la conca del llac és de 14.700 km². La conca ocupa bona part de les parts central i nord de l'oblast de Vologda, així com parts del districte de Konoshsky de l'Óblast d'Arkhànguelsk. El principal afluent del llac és el Kúbena.

## Història

El llac va ser colonitzat pels russos al segle XII, quan es va fundar el monestir de Kamenni en un illot del llac. Una branca dels prínceps de Iaroslavl posseïa terres als voltants i es coneixia com a prínceps Kubenski. Des de 1828, el llac forma part del sistema de canals Volga - Dvinà Septentrional. El terme oriental del canal de Dvina del Nord es troba a l'extrem nord-oest del llac. El 1917, es va construir una presa a la sortida del Sukhona, convertint així el llac en un embassament.

## Referències

* ↑ «ВОЛОГОДСКАЯ ЭНЦИКЛОПЕДИЯ».
* ↑ «Государственный водный реестр: озеро Кубенское». [Consulta: 19 febrer 2024].
* ↑ Paleolimnology Guide
# Sunnyslope (Califòrnia)

Sunnyslope és una concentració de població designada pel cens del comtat de Riverside a l'estat de Califòrnia. Segons el cens del 2000 tenia 4.437 habitants.

## Demografia

Segons el cens del 2000, Sunnyslope tenia 4.437 habitants, 1.086 habitatges, i 963 famílies. La densitat de població era de 1.241,4 habitants/km².
Dels 1.086 habitatges en un 51,8% hi vivien nens de menys de 18 anys, en un 71,1% hi vivien parelles casades, en un 11,3% dones solteres, i en un 11,3% no eren unitats familiars. En el 8% dels habitatges hi vivien persones soles l'1,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,96 i el nombre mitjà de persones que vivien en cada família era de 4,13.
Per edats la població es repartia de la següent manera: un 34,4% tenia menys de 18 anys, un 9,3% entre 18 i 24, un 28,2% entre 25 i 44, un 20,1% de 45 a 60 i un 8% 65 anys o més.
L'edat mediana era de 31 anys. Per cada 100 dones de 18 o més anys hi havia 99 homes.
La renda mediana per habitatge era de 50.208 $ i la renda mediana per família de 48.036 $. Els homes tenien una renda mediana de 35.875 $ mentre que les dones 26.250 $. La renda per capita de la població era de 14.055 $. Entorn del 15,7% de les famílies i el 18,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sunnyslope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Sunnyslope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# 1647
## Esdeveniments
### Resta del món

* 23 de gener: el primer marquès d'Argyll i cap de l'oposició presbiteriana escocesa a la política eclesiàstica anglicana del rei Carles I, Archibald Campbell, va lliurar el monarca al Parlament anglès per la quantitat de 400.000 lliures. Carles I, que havia estat derrotat en la primera guerra civil anglesa, va fugir a Escòcia i va posar-se a disposició de l'exèrcit presbiterià escocès.

## Naixements
### Països Catalans

* 2 de febrer, Vinaròs: Vicent Guilló Barceló, pintor del barroc valencià (m. 1698).

### Resta del món

* 17 de gener, Gdańsk, Polònia: Elisabeth Hevelius, astrònoma polonesa, coneguda com la "mare de la topografia lunar" (m. 1693).
* 2 d'abril, Frankfurt del Main (Alemanya): Maria Sibylla Merian, naturalista, exploradora i pintora alemanya (m. 1717).
* juliol, París: François Poullain de La Barre, va ser un escriptor, filòsof cartesià i feminista (m. 1725).
* 25 de setembre, París: Anne-Thérèse de Marguenat de Courcelles, dona de lletres i salonnière francesa (m. 1733).

## Necrològiques
### Resta del món

* 11 d'octubre - Copenhaguen (Dinamarca): Frederic IV de Dinamarca fou rei de Dinamarca i Noruega entre 1699 i 1730. (n. 1730)
* 25 d'octubre - Florència (Itàlia): Evangelista Torricelli, físic i matemàtic italià (n. 1608).
* 30 de novembre - Bolonya (Itàlia): Bonaventura Cavalieri, jesuïta i matemàtic italià.

## Referències

* ↑ «Notícia: Efemèrides». El Punt Avui, 10-01-2023. [Consulta: 23 desembre 2011].
* ↑ O'Connor, J.J.; Robertson, E.F. «Elisabetha Koopman - Biography» (en anglès). School of Mathematics and Statistics University of St Andrews, Scotland, 01-12-2008. [Consulta: 13 novembre 2021].
* ↑ Rogers, Kara. «Maria Sibylla Merian» (en anglès). Encyclopaedia Britannica, 29-03-2020. [Consulta: abril 2020].
* ↑ «Anne-Thérèse de Lambert» (en anglès). Orlando. Cambridge University Press. [Consulta: 5 octubre 2022].
* ↑ «Torricèlli, Evangelista nell'Enciclopedia Treccani» (en italià). [Consulta: 30 octubre 2020].
# Coli, Emília-Romanya

Coli ( Ligurian: Cor ; Piacentino : Cor ) és un comune (municsgegf
# 1691
## Esdeveniments
### Països Catalans

* Tres actes de fe a Mallorca, celebrats entre el març i juliol, pels quals 63 descendents de jueus conversos foren condemnats per la inquisició. 45 foren relaxats, dels quals 37 efectivament ajusticiats, i d'ells 3 cremats vius. Fou el moment culminant dels processos que donaren peu al fenomen xueta.

### Resta del món
## Necrològiques
### Països Catalans

* 6 de maig - Palma, Mallorca: Caterina Tarongí, jueva cremada viva per la inquisició (n. 1646).
* 31 de juliol - Sogorb: Crisóstomo Royo de Castellví, bisbe de Sogorb.
* 11 de desembre - Barcelona: Antoni Pau Centena, religiós nord-català establert a Barcelona.

### Resta del món

* 13 de gener - Londres, Anglaterra: George Fox, místic britànic.
* 30 de desembre - Londres, Anglaterra: Robert Boyle, químic anglès.
* Nicolaes van Verendael, pintor barroc flamenc especialitzat en la pintura de natures mortes i garlandes

## Referències

* ↑ Braustein, Bàruc; Massot i Muntaner, Josep (pròleg). Els xuetes de Mallorca. Barcelona: Curial, 1976, p. 148 i 162. ISBN 84-7256-078-3.
* ↑ Jones, Rufus M. The Life and Message of George Fox 1624 to 1924 (en anglès). The MacMillan Company, 1924, p.30. ISBN 1417908580.